CELEX: 32010D0614
Language: fi
Date: 2010-06-14 00:00:00
Title: 2010/614/EU: Neuvoston päätös, annettu 14 päivänä kesäkuuta 2010 , AKT–EY-ministerineuvostossa omaksuttavasta Euroopan unionin kannasta siirtymävaiheen toimenpiteisiin Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehdyn sopimuksen allekirjoittamispäivän ja voimaantulopäivän välisenä aikana

13.10.2010   
            
            
               FI
            
            
               Euroopan unionin virallinen lehti
            
            
               L 269/1
            
         NEUVOSTON PÄÄTÖS,
   annettu 14 päivänä kesäkuuta 2010,
   AKT–EY-ministerineuvostossa omaksuttavasta Euroopan unionin kannasta siirtymävaiheen toimenpiteisiin Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehdyn sopimuksen allekirjoittamispäivän ja voimaantulopäivän välisenä aikana
   (2010/614/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa,
   ottaa huomioon Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on muutettuna ensimmäistä kertaa Luxemburgissa 25 päivänä kesäkuuta 2005 (2), jäljempänä ’Cotonoun sopimus’, ja erityisesti sen 95 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Cotonoun sopimus on tehty 20 vuodeksi 1 päivästä maaliskuuta 2000. Siinä määrätään kuitenkin mahdollisuudesta muuttaa sitä viiden vuoden välein tehtävän tarkistuksen yhteydessä.
            
         
               (2)
            
            
               Neuvottelut Cotonoun sopimuksen muuttamiseksi ensimmäisen kerran saatettiin päätökseen Brysselissä 23 päivänä helmikuuta 2005. Muutossopimus allekirjoitettiin Luxemburgissa 25 päivänä kesäkuuta 2005, ja se tuli voimaan 1 päivänä heinäkuuta 2008.
            
         
               (3)
            
            
               Neuvosto valtuutti 23 päivänä helmikuuta 2009 komission aloittamaan neuvottelut Afrikan, Karibian ja Tyynenmeren valtioiden ryhmän kanssa Cotonoun sopimuksen muuttamiseksi toisen kerran.
            
         
               (4)
            
            
               Neuvottelut saatettiin päätökseen 19 päivänä maaliskuuta 2010 AKT–EU-ministerineuvoston ylimääräisessä kokouksessa, jossa parafoitiin tekstit, jotka muodostavat perustan sopimukselle, jolla Cotonoun sopimusta muutetaan toisen kerran, jäljempänä ’sopimus’.
            
         
               (5)
            
            
               Sopimus, joka on määrä allekirjoittaa Ouagadougoussa 22 päivänä kesäkuuta 2010, tulee voimaan, kun Cotonoun sopimuksen 93 artiklassa tarkoitetut ratifiointimenettelyt on saatu päätökseen.
            
         
               (6)
            
            
               Cotonoun sopimuksen 95 artiklan 3 kohdan mukaan AKT–EU-ministerineuvosto hyväksyy tarvittavat sopimuksen allekirjoittamispäivän ja voimaantulopäivän välisen siirtymävaiheen toimenpiteet.
            
         
               (7)
            
            
               Sopimuksen väliaikaisen soveltamisen olisi oltava sekä välttämätön että riittävä siirtymävaiheen toimenpide,
            
         ON HYVÄKSYNYT TÄMÄN PÄÄTÖKSEN:
   Ainoa artikla
   Euroopan unionin kanta AKT–EU-ministerineuvostossa Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehdyn sopimuksen, jäljempänä ’sopimus’, allekirjoittamispäivän ja voimaantulopäivän välisenä aikana sovellettaviin siirtymävaiheen toimenpiteisiin on, että hyväksytään sopimuksen väliaikainen soveltaminen liitteenä olevan AKT–EU-ministerineuvoston päätösluonnoksen mukaisesti.
   Päätösluonnokseen tehtävistä vähäisistä muutoksista voidaan sopia tätä päätöstä muuttamatta.
   
      Tehty Luxemburgissa 14 päivänä kesäkuuta 2010.
      
         
            Neuvoston puolesta
         
         
            Puheenjohtaja
         
         D. LÓPEZ GARRIDO
      
   
   
      (1)  EYVL L 317, 15.12.2000, s. 3.
   
      (2)  EUVL L 209, 11.8.2005, s. 27.
   
      LIITE
      
         LUONNOS AKT–EU-MINISTERINEUVOSTON PÄÄTÖS N:o …/2010,
         annettu 22 päivänä kesäkuuta 2010,
         Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehdyn sopimuksen allekirjoittamispäivän ja voimaantulopäivän välisenä aikana sovellettavista siirtymävaiheen toimenpiteistä
         AKT–EU-MINISTERINEUVOSTO, joka
         ottaa huomioon Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on muutettuna ensimmäistä kertaa Luxemburgissa 25 päivänä kesäkuuta 2005 (2), jäljempänä ’Cotonoun sopimus’, ja erityisesti sen 95 artiklan 3 kohdan,
         sekä katsoo seuraavaa:
         
                     (1)
                  
                  
                     Cotonoun sopimus on tehty 20 vuodeksi 1 päivästä maaliskuuta 2000. Siinä määrätään kuitenkin mahdollisuudesta muuttaa sitä viiden vuoden välein tehtävän tarkistuksen yhteydessä.
                  
               
                     (2)
                  
                  
                     Neuvottelut Cotonoun sopimuksen muuttamiseksi ensimmäisen kerran saatettiin päätökseen Brysselissä 23 päivänä helmikuuta 2005. Muutossopimus allekirjoitettiin Luxemburgissa 25 päivänä kesäkuuta 2005, ja se tuli voimaan 1 päivänä heinäkuuta 2008.
                  
               
                     (3)
                  
                  
                     Neuvottelut Cotonoun sopimuksen toisesta muuttamisesta käynnistettiin virallisesti AKT–EU-ministerineuvoston kokouksessa 29 päivänä toukokuuta 2009, ja ne saatettiin päätökseen Brysselissä 19 päivänä maaliskuuta 2010. Cotonoun sopimuksen muuttamisesta toisen kerran tehty sopimus, jäljempänä ’sopimus’, joka allekirjoitettiin Ouagadougoussa 22 päivänä kesäkuuta 2010, tulee voimaan, kun Cotonoun sopimuksen 93 artiklassa tarkoitetut ratifiointimenettelyt on saatu päätökseen.
                  
               
                     (4)
                  
                  
                     Cotonoun sopimuksen 95 artiklan 3 kohdan mukaan AKT–EU-ministerineuvosto hyväksyy tarvittavat sopimuksen allekirjoittamispäivän ja voimaantulopäivän välisen siirtymävaiheen toimenpiteet.
                  
               
                     (5)
                  
                  
                     Euroopan unioni ja sen jäsenvaltiot sekä Afrikan, Karibian ja Tyynenmeren valtioiden ryhmän jäsenet, jäljempänä ’sopimuspuolet’, pitävät asianmukaisena sopimuksen väliaikaista soveltamista sen allekirjoittamispäivästä.
                  
               
                     (6)
                  
                  
                     Sopimuspuolet pyrkivät saamaan ratifioinnin päätökseen kahden vuoden kuluessa sopimuksen allekirjoittamispäivästä,
                  
               ON HYVÄKSYNYT TÄMÄN PÄÄTÖKSEN:
         1 artikla
         Tarkistetun sopimuksen väliaikainen soveltaminen
         Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehtyä sopimusta, jäljempänä ’sopimus’, sovelletaan väliaikaisesti sen allekirjoittamispäivästä.
         2 artikla
         Tämän päätöksen täytäntöönpano ja sopimuksen voimaantulo
         Unioni toteuttaa kaikki tarvittavat toimenpiteet varmistaakseen tämän päätöksen täysimääräisen täytäntöönpanon. Unionin jäsenvaltioita ja Afrikan, Karibian ja Tyynenmeren valtioiden ryhmän jäseniä kehotetaan toteuttamaan asianmukaisiksi katsomansa toimenpiteet tämän päätöksen täytäntöönpanemiseksi.
         Sopimuspuolet pyrkivät saamaan päätökseen kaikki tarvittavat menettelyt varmistaakseen sopimuksen täysimääräisen voimaantulon kahden vuoden kuluessa sen allekirjoittamispäivästä.
         3 artikla
         Tämän päätöksen voimaantulo
         Tämä päätös tulee voimaan päivänä, jona sopimus allekirjoitetaan.
         Sitä sovelletaan sopimuksen voimaantulopäivään asti.
         
            Tehty Ouagadougoussa 22 päivänä kesäkuuta 2010.
            
               
                  AKT–EU-ministerineuvoston puolesta
               
               
                  Puheenjohtaja
               
            
         
      
      
         (1)  EYVL L 317, 15.12.2000, s. 3.
      
         (2)  EUVL L 209, 11.8.2005, s. 27.